за оценка на място в Казахстан.
 (33)
 С оглед на горепосочените доказателства за действията, предприети от AAK и CAC KZ, и в съответствие с общите критерии, определени в приложението към Регламент (ЕО) No 2111/2005, Комисията смята, че на този етап във връзка с въздушните превозвачи от Казахстан няма основания за изменение на списъка на въздушните превозвачи, на които е наложена оперативна забрана в границите на Съюза.
 (34)
 В съответствие с Регламент (ЕС) No 965/2012 държавите членки следва да продължат да следят дали въздушните превозвачи, сертифицирани в Казахстан, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
 (35)
 В случай че постъпи важна за безопасността информация, разкриваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Молдова
 (36)
 През 2019 г. в приложение А към Регламент (ЕО) No 474/2006 (7) бяха включени въздушните превозвачи от Молдова, с изключение на три въздушни превозвача — Air Moldova, Fly One и Aerotranscargo.
 (37)
 На 23 юли 2020 г., по искане на Молдова и като част от дейностите по непрекъснато наблюдение, Комисията и представителите на Органа за гражданско въздухоплаване на Молдова (CAAM) проведоха среща, по време на която CAAM направи преглед на своята дейност, включително основните принципи за осъществяване на надзор върху безопасността. Друга информация, предоставена от CAAM, включваше преглед на развитието и актуалното състояние на техния план за коригиращи действия в отговор на забележките и препоръките от посещението на експерти на Съюза през февруари 2019 г. за оценка на място.
 (38)
 Освен това на 31 юли 2020 г., като последващи действия във връзка с техническата среща, CAAM предостави допълнителна информация за напредъка, постигнат по отношение на плана за коригиращи действия за отстраняване на недостатъците по отношение на безопасността, установени по време на посещението за оценка на място от страна на експерти на Съюза. Въз основа на предоставената информация изглежда, че CAAM е постигнал известен напредък в прилагането на международните стандарти за безопасност. Понастоящем обаче няма достатъчно доказателства, които да обосновават премахването на оперативните ограничения за въздушните превозвачи от Молдова. Предоставената информация относно подобренията следва да бъде допълнително проверена, за предпочитане по време на посещение в Молдова за оценка на място от страна на Съюза.
 (39)
 Поради това и в съответствие с общите критерии, определени в приложението към Регламент (ЕО) No 2111/2005, Комисията счита, че на този етап във връзка с въздушните превозвачи от Молдова няма основания за изменение на списъка на въздушните превозвачи, на които е наложена оперативна забрана в границите на Съюза.
 (40)
 В съответствие с Регламент (ЕС) No 965/2012 държавите членки следва да продължат да следят дали въздушните превозвачи, сертифицирани в Молдова, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
 (41)
 В случай че постъпи важна за безопасността информация, разкриваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме допълнителни действия